Små til middelsstore (6–15 millimeter), avlangt ovale, blanke, rødbrune oldenborrer. Oversiden er uten påfallende hår. Antennene består av bare åtte ledd, de tre ytterste danner en vifte. "Snuten" (clypeus) er rundet. Pronotums sider har en knekk litt foran midten, ellers nesten rettlinjede. Dekkvingene har tre opphøyde lengdelister. Beina er kraftige, bakleggen nærmest kjegleformet.